ESTET HASSAN DAN MONA
- Helo. - Hai, sayang.
- Hai! - Saya tak nampak awak.
Saya cari baju untuk majlis Safa.
Hari ini, saya dan Hassan sedang bersiap untuk majlis Safa.
Dia cuma beritahu kod pakaiannya hitam dan tak beritahu perincian lain,
jadi saya cari gaun hitam yang sempurna,
tapi saya tak jumpa gaun yang terbaik.
- Okey. - Saya rasa tertekan.
Saya ada banyak gaun, tapi saya tak jumpa gaun yang sempurna.
Saya tak hairan dia tak jumpa-jumpa gaun itu
kerana dia ada 8,578 helai gaun.
Sejujurnya, saya rasa dah tiba masa
untuk awak susun semula bilik pakaian awak.
- Yakah? - Sebab banyak sangat baju.
Mona perlu buang banyak barang dari dalam bilik pakaian dia.
Pada masa sama, saya juga harap yang dia akan susun semula jadual dia.
- Awak masih pakai gaun ini? - Apa?
- Mestilah! - Untuk apa?
Saya pakai itu ke majlis Gucci.
Okey, saya rasa…
Apa kata kita keluarkan
mungkin separuh daripada baju-baju di sini dan beli…
Kita beli baju baharu.
Sejujurnya, ia buat saya panik.
Menakutkan!
Yang penting, gaun itu akan tonjolkan aset terbesar awak.
Dia patut pilih gaun ringkas yang menyerlahkan kecantikan dia.
Saya rasa itulah perubahan paling besar yang dia perlu suntik dalam gaya dia.
Saya mewarisi perangai ibu saya yang suka kumpul barang.
Ia mengalir dalam darah kami.
Ibu saya suka kumpul barang. Saya, Alya dan Huda pun sama.
Keturunan.
Semasa kecil, kami hidup kais pagi makan pagi.
Situasi dah berubah sekarang, tapi saya masih suka kumpul barang.
Saya sayang nak buang barang.
Memandangkan awak nak tolong saya, apa kata pilihkan gaun untuk majlis Safa?
Gaun hitam.
Inilah yang saya cari.
Ringkas, tapi tak terlalu ringkas.
Okey, dah jumpa.
Okey.
Misi selesai.
Sekarang, kami pergi ke majlis misteri itu dan tengok kejutan yang menanti.
DUBAI BLING
Saya dapat kereta baharu sebagai hadiah bersalin,
tapi Fahad asyik suruh saya jual Lamborghini saya.
Kereta itu cuma simbol sifat materialisme saya.
Hari ini, saya nak ucap selamat tinggal kepada Lamborghini saya,
kereta yang sangat saya sayang.
Saya cuba buang sifat materialisme dalam diri saya.
Fahad dan yang lain-lain akan tahu tujuan mereka datang hari ini.
Ada yang tak kena.
Safa cuma suruh saya pakai serba hitam dan datang ke taman itu.
Saya tak faham. Ada apa sebenarnya?
Hai, sayang. Apa semua ini?
Kenapa ini?
Tengoklah nanti.
Saya sangat teruja.
Saya tak sabar nak tengok reaksi mereka.
MAHIRA
Hari ini majlis Safa. Kami kena pakai serba hitam.
Saya ikut tema dari hujung rambut ke kaki.
Tengoklah nanti.
- Hei! - Apa khabar?
- Doakan saya.
Ada apa? Kenapa pakai serba hitam?
Apa akan berlaku? Saya tak tahu.
Hai, ratu drama!
Terima kasih datang.
Ini kali pertama saya jumpa Ebraheem selepas Zeina beritahu
Ebraheem daftarkan cap dagangan, I Am The Company.
Saya nak cakap dengan dia selepas majlis tamat dan tanya niat dia.
- Awak tahu ini majlis apa? - Tak.
Saya tak sangka LJ datang. Dah lama dia tak lepak dengan kami.
LJ mengelak daripada Jwana.
LJ, kenapa awak datang?
Sebab beberapa majlis sebelum ini, awak tak datang.
Ya.
Kami ingat awak tak nak datang kalau Jwana datang.
Taklah! Kenapa awak cakap macam itu?
Sebab awak bergaduh dengan dia.
Kami tak bergaduh. Siapa cakap kami bergaduh?
Saya tak nak cakap atau fikir pun pasal itu.
Saya jumpa mereka semalam dan kami cakap pasal awak.
Kami tak kutuk awak, cuma bercerita.
- Saya tak kisah. - Saya tahu.
Saya tak kisah mereka cakap pasal saya.
Mungkin mereka rasa LJ dah berubah.
Terima kasih datang hari ini.
Fahad tak habis-habis suruh saya ucap selamat tinggal.
Ucap selamat tinggal?
Safa dan majlis dia…
Dia tak pernah mengecewakan saya.
Bagi saya, kereta saya,
bukan sekadar kereta,
tapi bank memori.
Dia suruh kami datang untuk ucap selamat tinggal kepada kereta dia?
Saya rasa nak baling saja kerusi ke muka dia.
Kereta ini kereta mewah pertama saya.
Saya letak jalur merah jambu supaya Fahad tak boleh pandunya.
Safa dramatik. Dia memang suka berdrama.
Ia sangat tragik dan membuang masa saya.
Atau ketika saya dan Zeina pergi ke kafe Ebraheem untuk bersemuka.
Hai.
Ebraheem sangat terkejut.
Tak kelakar, Ebraheem.
Apa ini? Lawak apa ini?
Saya geram!
Ini fasa baharu hidup saya.
Saya nak memerdekakan diri daripada sifat materialistik.
Itulah Safa! Dia memang suka berdrama.
Saya nak lebih berhemah dalam berbelanja dan berhenti bersikap boros.
Saya nak semuanya.
Saya nak setiap beg dan barang kemas, tapi adakah saya akan puas?
Tak.
Kenapa saya sandarkan kebahagiaan saya kepada harta benda?
Saya harap Fahad faham perasaan saya.
Sabarlah, Fahad.
Apa semua ini?
Kerja bodoh!
Bagi saya, dia memang tiada etika.
Kamu boleh lempar bunga untuk kenang sifat materialisme saya.
Selamat tinggal!
Tarik nafas dalam-dalam.
Selamat tinggal…
Sekurang-kurangnya kalau orang tanya,
"Apa benda paling gila saya pernah tengok,"
saya boleh jawab.
Saya tak pernah paksa dia.
Saya cuma cakap kami tak perlukan…
- Awak paksa saya! - Kereta ini terbiar!
- Dua tahun! - Kereta ini cantik!
Apa pun, saya bangga dengan keputusan awak.
Terima kasih.
- Beri tepukan. - Terima kasih.
Ayuh, Safa!
Saya faham perasaan Safa.
Saya pun suka kumpul barang.
Saya tumpang gembira untuk dia kerana berani berhenti jadi materialistik.
Susah nak buang barang.
- Kami faham. - Ya.
- Terima kasih. - Saya pun.
Saya faham perasaan dia. Saya pun susah nak lepaskan sesuatu.
Bukan kerana nilai materialistik, tapi nilai sentimentalnya.
Apa pun, saya tumpang bangga.
Saya nak ambil gambar untuk kali terakhir.
Ya Tuhan, kurniakanlah aku kekuatan.
Mengarut betul. Buang masa saja.
Saya datang untuk ini?
- Maaf, tapi Safa… - Semua ini tak masuk akal.
- Kerja bodoh. - Kerja paling bodoh.
Saya anggap semuanya sebagai gurauan.
Sebab kalau saya ambil serius, saya tentu dah mengamuk di situ.
- Kami cakap pasal hari ini. - Ya.
Safa!
Safa, terima kasih jemput saya…
- Terima kasih. - …tapi ini kerja bodoh.
- Kami datang sebab awak. - Kalau tahu, saya tak datang.
- Kami hargai… - Kawan patut saling menyokong.
- Kami sokong awak! - Kawan patut saling menyokong.
Kami sokong awak, tapi ini kerja bodoh namanya.
- Terima kasih jujur… - Kami ambil berat.
…tapi saya sayang barang-barang saya kerana saya tak ramai kawan.
- Saya susah nak lepaskan sesuatu. - Saya faham perasaan awak.
- Terima kasih. - Kami pun suka kumpul barang.
- Ya. - Kami faham.
Entahlah.
Sebab inilah cita-cita saya sejak kecil.
Apabila dah dapat, saya susah nak lepaskannya.
- Kami tumpang bangga. - Terima kasih.
- Ya. - Kami bangga dengan awak.
Oh, Tuhan.
Bukan pasal majlis, tapi mesej di sebaliknya.
Memerdekakan diri daripada sifat materialistik.
Ya, betul itu.
Bukan pasal kereta semata-mata. Kereta itu cuma simbol.
Simbol kemerdekaan dan pembaharuan saya. Saya bangga dengan diri sendiri.
Saya tak nak komen,
tapi semoga Tuhan beri lebih kebijaksanaan dan otak kepada sesetengah orang.
- Amin. - Amin.
- Kita doa sama-sama. - Amin!
Inilah benda paling bodoh saya pernah buat!
Danya beritahu saya yang mereka cakap tentang saya,
jadi saya buat keputusan untuk tanya dia.
Apa cerita sebenarnya?
Safa dan Zeina tanya Jwana sama ada awak gaduh dengan dia.
Jwana jawab, "Tak,"
tapi mereka terus mendesak dan Jwana buka mulut.
Saya hormat Jwana sebab diam.
- Tiada apa-apa pun. - Dia tak nak cakap.
Kadang-kadang,
walaupun bertahun-tahun kita berkawan dengan seseorang,
persahabatan itu tiba-tiba putus dan itu normal. Biasalah.
Saya dan Jwana pernah berkawan baik.
Ada cerita yang lebih baik dibiarkan terkubur saja.
Itu saja.
- Ya. - Sayang.
- LJ, boleh kita cakap? - Ada apa-apakah?
Ya, ada sesuatu saya nak selesaikan dengan awak.
Hubungan saya dan LJ jadi tegang
selepas LJ dan Hanna bertekak pada malam Tahun Baharu
dan pasal komen "zirafah".
Saya buat keputusan untuk bersemuka dengan dia.
Saya bukan jenis orang yang akan berdiam diri kalau dihina.
Saya tak boleh terima komen "zirafah" itu dan serangan awak di media sosial.
Saya terkejut dengan tindakan awak.
Apabila awak buat saya macam itu…
Duduk dulu.
Saya Cinderella dan Farha serta Marha ialah adik-beradik tiri saya
yang sentiasa cuba sakitkan hati dan menganiayai Cinderella.
Apabila ada orang hina dan kurang ajar dengan saya,
terutamanya pasal kehidupan peribadi saya, saya takkan diam saja.
Awak pun suka memperlekehkan orang.
Awak ingat orang tak marahkah? Apabila saya balas, tahu pula awak marah.
Kenapa ejek saya "zirafah"? Sebab saya tinggi?
Ya, awak tinggi. Saya nampak rendah di sebelah awak.
- Saya tahu awak ejek saya. - Tak, saya tak ejek.
Awak salah faham. Saya tak ejek awak.
LJ pentingkan diri.
Dia boleh ejek orang, tapi orang tak boleh ejek dia?
Kita dah tahu apa yang masing-masing tak suka.
Mungkin selepas ini, kita akan lebih berhati-hati.
- Betul? - Mungkin.
- Tepuk sebelah tangan takkan berbunyi. - Saya dah faham mentaliti kamu.
Baguslah, kita kenal hati budi masing-masing.
Saya rindu kamu.
Mari sini. Sinilah.
Dahlah itu. Janganlah marah-marah.
Saya nampak usaha LJ untuk elak situasi bertambah tegang.
Saya boleh kata yang saya dah maafkan dia.
Apa pun, ada satu lagi perkara yang saya nak tahu.
LJ dan Jwana.
Siapa yang bersalah sebenarnya?
Saya perlu kenal kawan-kawan saya.
Saya ada nasihat untuk awak…
- Saya tak perlukan nasihat. - Untuk semua…
Saya jauhkan diri daripada semua.
- Sebab Jwana? - Tak!
Dia cakap awak khianati dia.
Saya tiada komen. Saya tiada apa-apa nak cakap.
Masalahnya, dia bercakap. Orang akan cakap awak yang salah.
Tak apa, biarlah.
Kami tahu memang ada isu Jwana dan LJ
dan kami mesti korek sampai dapat.
Kawan mesti boleh duduk semeja, bukan lari-lari.
Panggil dia dan biar dia cakap di depan saya.
Kalau ada apa-apa yang Jwana nak cakap, dia duduk di belakang saya.
Dia boleh cakap di depan saya.
Jwana!
- Awak nak apa? - Sinilah.
Siapa dia nak mengarah-arahkan saya?
Saya tak bergerak walau seinci.
Saya Jwana Karim. Orang yang datang jumpa saya.
- Nampaknya… - Okey!
Betul cakap dia.
Kami tak sekufu. Kami ibarat langit dan bumi.
Loujain tahu salah dia.
Dia takkan berani tengok muka saya.
"Siapa dia nak mengarah-arahkan…
- Mestilah. - …saya?"
Lambat-laun, kita akan tahu cerita sebenar.
- Ebraheem? - Ya?
- Boleh kita cakap? - Jom.
Situasi dah cukup tegang.
Tiba-tiba, Danya ajak Ebraheem ke tepi untuk bincang masalah mereka.
Kita pergi jauh-jauh sikit. Saya tak nak orang lain dengar.
Hubungan saya dan Ebraheem tegang kerana Besties Cafe.
Selepas Zeina dan Safa beritahu yang Ebraheem cakap saya selalu lambat
dan bergosip pasal saya, saya rasa saya patut tanya dia.
Saya tak faham motif dia.
Hari itu, saya keluar dengan Safa, Zeina dan Jwana.
Zeina pandang saya dan tanya, "Macam mana dengan Besties Cafe?
Ebraheem beritahu saya yang awak selalu datang lambat
dan merungut pasal kerja setiap hari…"
Tak, saya…
Semua orang tahu awak lambat.
Apa?
Awak tahu saya marah dan jauh hati?
Sebab apa sebenarnya?
Kenapa awak beritahu Safa dan Zeina pasal apa yang kita bualkan?
- Kita tak rapat dengan mereka. - Awak lambat!
- Kenapa? - Salahkah saya beritahu mereka?
- Mereka tahu! - Siapa mereka?
Awak tak perlu cakap pasal saya, Ebraheem.
- Awak tak suka saya kawan dengan mereka? - Kutuk saya?
- Saya tak kutuk. - Tak kutuk?
Tapi seronok cakap pasal saya?
Oh, awak cemburu!
Cemburu? Seriuslah?
Saya kawan dia dan dia dah lukakan hati saya.
Itu yang saya cuba jelaskan, tapi dia tukar topik.
Awak beritahu Marwan pasal isu di kafe?
Mestilah.
Kenapa awak beritahu dia?
Awak tahu Marwan tak setuju dari awal.
Awak beritahu dia…
- Dia suami saya. - Saya tak beritahu isteri saya.
Itu cara awak dengan isteri awak.
Awak tak patut kongsi hal perniagaan.
Danya tahu Bliss tak setuju kami buka Besties Cafe sejak awal lagi,
jadi apabila dia mengadu pasal saya, dia beri Bliss alasan untuk kenakan saya.
Saya tak boleh terima.
Bliss tak puas hati dengan saya apabila awak mengadu kepada dia.
Saya, awak dan Bliss tiada masalah.
Kita keluarga. Saya akan cakap dengan dia dan jelaskan.
Saya harap isu ini selesai. Sebab kalau ia berpanjangan,
keadaan akan jadi sangat huru-hara.
- Saya nak balik dulu. - Itulah yang terbaik.
Selamat tinggal.
Selamat jalan.
Ebraheem!
Saya nampak Ebraheem nak balik.
Saya nak cakap dengan dia sebelum dia balik.
- Apa khabar? Sihat. - Sihat. Apa khabar?
Saya rasa dia ada niat yang tak baik.
Kenapa dia tak tinggalkan dokumen itu di pejabat Zeina?
Saya nak pandang mata dia dan dengar jawapan dia.
Zeina beritahu saya yang awak beli cap dagangan
I Am The Company di London
dan janji nak serahkan dokumen itu.
Kemudian saya tanya Zeina, "Apa motif dia buat macam itu?"
Saya belinya tahun lepas.
Saya bengang kerana dia eksploitasinya untuk buat saya nampak jahat,
sedangkan saya cuma nak berterus terang.
Saya kata, "Okey, aku akan ajar dia,"
tapi saya rasa lebih saya yang buat daripada orang lain yang buat.
Dia takkan dapat balik.
Saya tak faham motif dia. Dia nak kawal Zeina?
Saya dah janji dengan Zeina yang kami takkan melatah.
Kami akan beri dia peluang dan berfikiran terbuka.
Bila awak nak beri dia dokumen itu?
Peguam saya akan bantu dia untuk urus proses pertukaran nama.
Okey.
Hanna.
Kalau dia pilih untuk memusuhi saya, dia memang sengaja gali kubur sendiri.
Buat masa ini, saya masih sabar,
tapi saya tak tahu sampai bila saya boleh sabar.
Saya tunggu dia buat silap.
KLINIK BIOLITE
Kami keluar berempat hari ini. Saya, Mona, Jwana dan Farhana.
Kami pergi ke spa dan buat suntikan IV untuk tenaga, peremajaan dan berseronok.
RUANG ISTIRAHAT
- Dah. - Okey.
- Yakah? - Ya.
Dah lama kita berempat tak keluar sama-sama.
- Kita patut lepak selalu. - Ya.
Saya nak buat parti.
- Yakah? - Kami suka parti! Tema?
- Temanya sesuatu yang sangat… - Jwana.
Saya.
Saya suka buat kelainan untuk majlis saya.
Saya nak buat parti topeng.
- Kami tentu terpegun. - Ya!
Farhana, awak tak datang majlis Safa.
- Majlis perpisahan itu? - Ya.
Oh, Tuhan.
Tak masuk akal langsung. Majlis perpisahan untuk kereta?
- Dia nak berubah jadi lebih baik. - Dia boleh tipu orang lain, bukan saya.
Semua orang cakap majlis itu membosankan dan mengarut.
Itulah bukti yang dia memang bodoh.
Majlis itu menarik.
- Lain daripada lain. - Tolonglah, Mona. Menarik?
- Menarik! - Tolong jangan menipu, sekali ini saja.
Saya tiada masalah dengan Farhana, tapi hari ini saya rasa macam diserang.
Saya maafkan dia kerana semua orang agak beremosi,
tapi saya harap ia takkan berulang.
Jwana, saya perasan di majlis itu,
Zeina minta awak cakap dengan LJ, tapi awak kata awak tak berminat.
Apa yang berlaku?
Cerita ini takkan pernah habis, tapi…
Dulu, kami agak rapat.
Dia dah keterlaluan dan saya betul-betul marah.
Saya tak tahu pun Jwana dan LJ bergaduh.
Saya tak tahu pun mereka pernah berkawan.
Bila? Saya tak tahu pun awak rapat dengan dia.
- Mereka macam adik-beradik. - Ya.
- Adik-beradik? - Mereka macam keluarga.
Awak dah cakap dengan dia?
Dia yang patut cari saya kerana dia yang salah.
- Mungkin dia tak sedar. - Dia sedar.
Dengar daripada kedua-dua pihak.
Saya dah dengar. Kemudian, saya ternampak dan dia mengaku.
Kalau saya tiada bukti,
bukti yang betul-betul jelas dan kukuh, saya takkan tuduh sembarangan.
Dia khianati saya, orang yang paling banyak sokong dia.
Tanyalah Mahira.
Dia tahu.
- Saya tahu awak rapat dengan dia. - Ya.
Saya dah dengar sisi Jwana, tapi saya tak pernah dengar sisi LJ.
Setiap cerita ada dua sisi.
Saya tak masuk campur dalam hal-hal macam ini.
Bukan sekali, tapi banyak kali dia hubungi jenama tertentu dan cakap,
"Jangan jemput Jwana."
Siapa dia untuk larang mereka daripada jemput saya?
Kenapa?
Mereka berdua kawan saya.
Kamu pun tahu saya rapat dengan Jwana
dan saya juga rapat dengan LJ.
Saya harap boleh buat mereka duduk semeja untuk luahkan isi hati masing-masing.
- Itu hasrat saya. - Awak tahu apa dia buat.
- Dia salah, awak pun salah. - Saya salah?
- Tak, salah… - Cukup! Jangan melampau.
- Awak tahu apa dia buat. - Tapi saya tak tahu…
- Ya, saya tahu. - Jangan buat saya marah.
Masing-masing ada cerita.
Ya, tapi awak tahu cerita saya.
Farhana seorang saja yang tahu punca sebenar
yang buat saya marah Loujain.
Berani Farhana suruh saya cakap dengan dia?
- Biasalah itu! - Dia sedar perbuatan dia.
Biasalah adik-beradik bergaduh! Awak…
Apa perasaan awak kalau saya keluar dengan Heroies?
Saya dapat tahu Loujain berkawan rapat dengan bekas suami saya.
Dia balas emoji hati di hantaran Instagram bekas suami saya.
Sejujurnya, dia betul-betul dah melampau.
Cukup, okey?
Saya takkan maafkan dia dan lupakannya.
LJ pernah minta maaf?
Awak rasa "maaf" boleh selesaikan semuanya?
- Dia pernah… - Macam mana perasaan saya?
Saya masih tak mampu maafkan dia.
Maafkan dia untuk awak, bukan dia.
Saya tak nak maafkan dia.
- Saya dah banyak bersabar. - Okey.
Apa pun, awak kena jaga perasaan awak.
Kesabaran kita ada hadnya.
- Ya, betul itu. - Betul?
Boleh saya peluk awak? Sabar.
Jwana betul-betul terluka.
Saya dapat rasa yang dia bergelut.
Saya sedih dengar cerita dia kerana ia memang menyakitkan.
KEDIAMAN FAHAD DAN SAFA
- Hei, sayang. - Hai.
- Nak teh? Lagi? - Boleh.
Fahad ada masalah berat badan berlebihan.
Saya risaukan kesihatan Fahad,
jadi hari ini,
saya ada cara luar biasa untuk bantu Fahad turunkan berat badan.
Dia tentu terkejut.
Awak bubuh berapa sudu gula?
Satu sudu teh saja.
Berapa cawan awak dah minum?
- Teh macam air, tak menggemukkan. - Tak sama!
Awak asyik minum teh Karak! Apa dah jadi? Kenapa?
Baru-baru ini kami naik roller-coaster dan apabila kami turun,
dia pening dan jatuh pengsan.
Sebabnya darah dia memekat kerana diet pemakanan yang tak sihat.
Kami mesti buat sesuatu.
Awak janji nak kawal berat badan.
Okey, habis itu?
Awak tak bersenam, bekerja di rumah, asyik duduk dan pesan makanan.
Awak masih tak berubah. Saya buat semuanya untuk awak,
tapi awak tak jaga diri untuk saya dan anak-anak.
Safa, relaks.
Bukan senang nak turunkan berat badan.
Bukan senang nak ubah gaya hidup.
Safa sangat menitikberatkan kesihatan.
Ini masalah kesihatan.
Jangan melebih-lebih.
Saya tak boleh bayangkan hidup saya tanpa dia.
Saya tak boleh bayangkan dia tiada di sisi saya dan anak-anak.
Saya nak dia jaga diri demi kami bertiga.
- Saya ada tetamu untuk awak. - Tetamu?
Saya ada penyelesaian terbaik untuk dia.
Saya jumpa pakar hipnosis terbaik yang sangat berpengalaman.
Nama dia Marisa Peer.
Saya dapat nombor Marisa daripada Mona. Dia ahli terapi Mona.
Dia datang untuk bantu Fahad.
- Fahad, Marisa. - Hai.
- Helo! Apa khabar? - Salam kenal.
Dia pakar hipnoterapi.
- Awak nak cuba? - Awak!
Dia datang untuk bantu awak…
Bantu saya tidur lebih lena?
- Apa-apa saja. - Okey.
Tak, bantu awak pilih gaya hidup sihat.
Saya rasa kekok dan skeptikal.
Hipnoterapi buat otak hantar mesej lain kepada bahagian tubuh kita.
Kita akan guna keazaman untuk lawan keinginan.
Hipnosis akan bantu kita menghilangkan keinginan itu.
- Okey. - Ceritakan rutin harian awak.
- Awak bangun pukul berapa? - 10.00-11.00 pagi.
- Apa benda pertama awak makan atau minum? - Teh.
Dia ada cara tersendiri.
- Apa dia? - Dia ambil biskut.
Dia akan cecah sehingga biskut itu larut di dalam teh.
Dah jadi teh biskut.
Saya makan macam itu sejak kecil.
Dia selalu kaitkan makanan dengan ibu dia.
Ibu dia sangat penyayang dan pandai masak, tapi ibu dia dah meninggal,
jadi mungkin sebab itu.
Ya, memang sebab itu.
Sejak ibu awak meninggal, awak minum lebih banyak teh
kerana ia menggamit kenangan indah dan menenangkan.
Dia kata makanan dan teh berkait rapat dengan memori ibu saya,
tapi saya rasa bukan itu sebabnya.
Saya dah terbiasa sejak kecil. Lama-lama, jadi tabiat,
tapi kalau itu pendapat profesional dia, mungkin saya silap.
Saya nak awak pandang ke atas, setinggi yang mungkin.
Seolah-olah awak cuba tengok kening sendiri.
Bebola mata ke atas.
Tutup mata. Pejam mata rapat-rapat.
Cuba buka mata, tapi terkunci rapat.
Jauh lagi.
Dalam kiraan lima, empat, tiga, dua, satu,
awak akan kembali ke babak, tempat, peristiwa dan masa,
yang berkait dengan punca, lokasi dan masa awak amal tabiat pemakanan tak sihat.
Dalam babak itu sekarang, Fahad,
siang atau malam?
Siang.
- Di rumah atau di luar? - Di luar.
Awak seorang atau ada orang lain?
Dengan kawan-kawan.
Sejujurnya saya cuba buka mata, tapi tak boleh.
Saya agak panik ketika itu,
tapi saya boleh dengar dan cakap dengan dia.
Itu saja.
Apa awak buat, nampak dan rasa dengan mereka?
Curi-curi keluar makan.
Kenapa awak curi-curi keluar makan?
Tiada makanan di asrama.
Semasa kecil, saya tinggal di asmara.
Selepas habis sekolah, saya kemaruk dengan masakan ibu saya.
Makanan apa yang disediakan di asrama?
Sayur-sayuran.
Apabila awak balik cuti sekolah, ibu awak masak apa?
Kegemaran saya.
Perasan awak cipta corak dalam otak awak?
Makanan sihat rasa macam di asrama dan sebaliknya macam di rumah.
Awak dah nampak, jadi awak boleh ubah.
Awak yang tentukan tabiat pemakanan awak.
Saya ketawa.
Perjalanan dia untuk sihat baru mula dan dia boleh tidur?
Adakah itu normal?
- Cakap, "Itu bukan saya." - Itu bukan saya.
- "Saya bukan dia." - Saya bukan dia.
- "Saya boleh makan apa saja." - Saya boleh makan apa saja.
Sekarang, buka mata.
- Dia tidur. - Itu normal.
- Sedap tidur? - Ya.
Mainkan rakaman ini selama 21 hari.
Awak boleh mainkannya dan terus tidur
kerana minda separa sedar awak akan proses semuanya.
Okey.
Saya gembira jumpa Marisa dan tak sabar nak mainkan audio itu.
Moga-moga ia membantu.
PEJABAT HEROIES
Farhana susah nak berkomunikasi dengan bekas suami dia,
jadi saya jumpa bekas suami dia dan cuba selesaikan masalah mereka.
Hei!
- Apa khabar? - Sihat.
Selamat datang ke pejabat saya.
Mahira hubungi saya. Dia kawan Farhana.
Saya hargai usaha dia untuk cuba selesaikan masalah ini.
Saya ajak dia jumpa di pejabat. Moga-moga berhasil.
Saya nak dengar cerita awak.
- Saya dah dengar cerita dia. - Alamak! Habislah.
- Saya nak dengar cerita awak. - Ya.
Bagi saya, perceraian saya dengan Farhana…
Kami tak berpisah secara baik. Dah lebih empat tahun.
Okey, saya faham. Kami tak serasi.
Saya ada di Afrika sejak Aydin lahir.
Itu pilihan awak.
Saya mengaku semua salah saya dan saya nak tebusnya.
Saya nak tebusnya dengan luang lebih masa dengan Aydin ikut cara saya sendiri.
- Saya terlepas masa kecil dia. - Itu salah satu sebab Farhana melenting.
Kenapa baru sekarang awak muncul dan tiba-tiba nak jadi ayah misali?
Saya tahu saya ayah yang baik.
Saya sediakan semua keperluan Aydin dan uruskan urusan yang perlu diuruskan.
Lebih daripada cukup.
Selama ini, saya ikut cakap dia. "Jangan buat itu, jangan buat ini…"
Saya ikut kerana saya tahu dia perlukan masa.
Saya tahu dia sayang Aydin, tapi bukan dia saja yang terluka.
Bukan dia saja bercerai.
Saya ayah Aydin. Saya cuma nak dua minggu dengan Aydin.
Tak payah kisah pasal hal-hal lain. Kenapa? Saya tak faham.
Heroies, itu tak bagus untuk Aydin. Kanak-kanak perlukan kestabilan.
- Saya cuba cari jalan penyelesaian. - Bukan itu caranya.
Dia tak patut kongkong saya. Kami dah bercerai.
Dia larang Aydin luangkan masa dengan saya dan pasangan saya.
Dia lupa Aydin anak saya. Syarat itu memang tak munasabah.
Saya datang hari ini kerana saya pun seorang ibu.
Saya pun bergelut dengan isu rumah tangga saya.
Saya cuba letak diri di tempat dia.
Sejujurnya, saya tak nak ada dalam situasi ini.
Sekarang, saya dalam proses untuk bercerai.
Saya asyik bayangkan, "Macam mana kalau ini terjadi kepada aku?
Macam mana kalau aku terpaksa bergaduh untuk dapatkan hak penjagaan anak aku?"
Kalau kami akan bergaduh kerana hak penjagaan anak,
saya rela teruskan perkahwinan kami.
Farhana ada masalah dengan pasangan awak.
Awak tahu puncanya.
Tak, saya tak tahu. Saya tak tahu.
- Dia punca kamu bercerai. - Tipu.
Bukan itu sebabnya.
Kami bercerai kerana asyik bergaduh dan tiada persefahaman.
Rasa cinta itu dah tiada.
- Tiada hati. - Awak yang tarik diri.
Saya dah cuba yang terbaik, tapi dia tak bahagia.
Kami hampir bercerai lapan tahun lalu.
Saya nak bincang dan tamatkan perkahwinan kami,
tapi tiba-tiba dia cakap, "Alamak, saya mengandung!"
Saya terpaksa bertahan.
Hadiah paling berharga dia beri kepada saya ialah anak saya.
Masalahnya, Farhana boleh kenalkan mana-mana teman lelaki dia kepada Aydin.
- Sesiapa saja. - Jangan buat kerana dendam.
Tak, saya tak berdendam.
Andai kata dia kahwin esok, sayalah orang pertama yang ucap tahniah.
Saya sokong dia.
Dia ibu kepada anak saya, tapi tolonglah bersikap adil.
Lupakan pasal orang lain. Tunaikan hak Aydin.
Dah tiba masanya kami tutup bab ini. Jangan fikir pasal ego.
Jangan pentingkan diri sendiri.
Buang ego.
Dah tanya dia elok-elok?
- Banyak kali. - Macam mana awak tanya?
- Saya dah cuba. - Tunjuk sikit.
- "Hai, Farhana Bodi." - Ya.
- "Ratu Farhana Bodi." - Sarkastik.
"Boleh saya jumpa anak daripada benih saya?"
Jangan menyindir.
- Buang ego. - Ya.
- Hantar mesej, "Hai, Farhana!" - Hai, Farhana!
"Saya nak luang lebih masa dengan Aydin."
- Saya nak luang lebih masa dengan Aydin. - Okey? Boleh?
Tepuk perlahan-lahan.
Okey, saya akan ikut nasihat Mahira dan cuba minta elok-elok.
Mungkin Farhana setuju.
PELABUHAN RASHID
Saya, Hassan dan Hana semakin rapat.
Kami rancang untuk pergi belayar.
- Akhirnya, Raja Fahad tolong kita! - Ya.
Saya seronok dapat melepak dan bersembang hati ke hati dengan mereka.
- Semua okey? - Ayuh!
- Wah! - Seronoknya!
Awak dan Mona okey?
- Apa cerita? Sibukkah? - Kami baik-baik saja.
Bukan senang beristerikan perempuan yang sangat sibuk dan berdikari.
Ada saja benda yang pelik.
Contohnya, cara Mona susun jadual dan kalendar dia sangat menarik.
Semua senaraikan semuanya.
Sejak dia buka mata pada waktu pagi sehinggalah…
- Serius? - …pergi kerja…
Kalau saya nak ajak dia buat apa-apa, saya kena hantar jemputan kalendar.
- Apa? - Ya.
Yang lagi menariknya, syaratnya mestilah tiga hari lebih awal.
- Apa? - Ya.
Tipulah!
Percayalah.
Saya bangga kerana isteri saya ialah wanita yang sangat berjaya,
tapi saya mula rasa cabarannya
apabila ia mula mempengaruhi dinamik hubungan kami.
Pendekatan kami berbeza.
Saya faham perasaan awak.
Zeina pun sibuk sekarang.
Dia kerja siang malam.
Dengan semua yang berlaku, termasuklah Ebraheem,
saya nak buat kejutan untuk Zeina supaya dia lebih bersemangat,
tapi saya tak tahu reaksi dia.
Macam mana dengan awak?
Hari itu, saya naik roller-coaster.
Kemudian, saya pening.
- Apa? - Saya pening.
Dalam beberapa tahun ini, berat badan saya naik mendadak,
jadi darah saya semakin pekat.
- Sebab itulah. - Vertigo.
Semalam, Safa jemput pakar hipnosis ke rumah.
- Ia satu pengalaman baharu. - Yakah?
Oh, Tuhan!
Safa memang macam itu.
Safa memang suka cuba benda baharu.
Dia kata kalau buat hipnosis, saya akan lebih fokus untuk sihat.
Dia ada beri rakaman untuk awak dengar?
Ya, setiap malam sebelum tidur.
Saya berminat nak tahu keberkesanannya.
Kalau perlukan jurulatih peribadi…
Kami baru cakap pasal bench press.
- Saya tak suka pergi gim. - Kami boleh tolong.
Lima belas minit, tiga kali seminggu. Dah cukup untuk awak rasa sihat.
Cubalah.
Saya dan Hassan suka pergi gim.
Kami nak beri galakan kepada Fahad.
Kami akan ajak dia supaya dia lebih bersemangat.
Tak sabar nak tolong dia.
Kita minum dulu sebelum belayar.
- Saya dahaga. - Menarik idea itu.
Hati-hati! Tiada gula.
- Atau itu langkah hipnosis seterusnya. - Cakap pasal gula.
STUDIO MUZIK MARWAN
Sekarang, Bliss sangat sibuk.
Dia sibuk hasilkan dan tulis muzik,
jadi saya buat keputusan untuk datang jumpa dia di studio.
- Nak dengar? - Sibuk? Ya.
Saya suka.
Saya suka lagu ini. Sedap.
- Saya suka. - Sedap, bukan?
Tahun ini tahun yang hebat. Saya cuba fokus pada kerjaya.
Saya ada empat perniagaan dan baru sain perjanjian rakaman.
Kita tengoklah nanti.
Macam mana sekarang? Awak okey?
Saya sibuk uruskan perniagaan saya.
Saya tak nak jadi macam tahun lepas.
Saya rasa tahun lepas berlalu terlalu pantas.
Saya tak sempat beritahu Danya perasaan saya.
Saya rasa hari ini masa yang sesuai untuk cakap pasal ini
dan perasaan saya tahun lepas.
Saya betul-betul bergelut tahun lepas.
Awak dan Ebraheem terlalu sibuk.
Awak pun tahu tragedi yang menimpa ayah saya…
jadi…
Dua tahun lepas, ayah saya diserang strok.
Akibatnya, dia hilang ingatan.
Saya rasa sangat sedih
apabila ayah saya, ketua keluarga kami,
tiba-tiba jadi sangat lemah
dan…
pada masa yang sama,
saya mesti kuat,
tapi pada masa sama, saya sedih tengok ayah saya.
Susah.
Saya tak tahu perasaan awak.
Cara terbaik untuk baikinya adalah dengan berkomunikasi.
Cabaran utama dalam hubungan kami ialah komunikasi.
Kalau marah, saya akan pendam. Dia pun sama.
Itu salah kerana sampai satu tahap,
ia akan meletus dan semuanya dah terlambat.
Awaklah suami kiriman Tuhan
dan perkara terindah tentang kita dan hubungan kita
ialah kita bermula sebagai kawan…
- Ya. - …sebelum jadi suami isteri.
Danya paling kenal saya.
Dia tahu kisah hidup, perangai dan kekuatan saya.
Saya tahu awak suka hadiah kalau datang ke studio.
- Oh, Tuhan! - Saya harap awak suka.
Selepas itu, saya ada kejutan untuk dia.
- Ini untuk awak. - Apa itu?
Setiap kali datang, ada hadiah.
Saya nak awak tahu betapa saya bangga dengan awak
dan hargai semua usaha awak.
- Saya harap awak suka. - Okey.
Saya berdebar-debar.
Apa ini?
Kunci Karak Inc.
- Apa maksudnya? - Ia milik awak.
- Apa? - Ya.
- Tipulah! - Ya.
Saya dapat idea untuk buka Karak Cafe, tapi saya terlalu sibuk.
Saya nak fokus pada muzik dan produksi saya.
Kami sangat bahagia.
Danya dah ada Besties Cafe, jadi saya fikir ia kombinasi sempurna.
Apa pun, semuanya demi anak-anak. Tiada beza saya atau awak yang uruskan.
Ini lebih bermakna bagi saya berbanding barang kemas atau kereta.
Maksudnya, awak percaya saya untuk uruskan perniagaan awak.
Ia sangat bermakna bagi saya.
Saya sangat terkejut.
Saya tak pernah sangka dia akan serahkan salah satu perniagaan dia kepada saya.
Sayang awak. Terima kasih.
Inilah hadiah terbaik.
Terima kasih.
Itulah perkara paling romantik yang dia pernah buat.
Kemudian, saya beritahu Bliss pasal isu dengan rakan kongsi saya.
Saya nak cakap dengan awak pasal Ebraheem.
Saya sangat terganggu.
Dia kutuk saya dengan Zeina dan Safa.
Saya jumpa dan tanya dia, "Betulkah?"
Dia jawab, "Ya."
Dia marah saya kerana beritahu awak.
Awak suami saya. Mestilah saya akan cerita semua.
Dia kata, "Awak beritahu Marwan, saya boleh beritahu Safa dan Zeina."
- Awak suami saya. - Itu lain.
Saya cakap macam itu.
Kadangkala, saya rasa Ebraheem lupa yang saya dan Danya suami isteri.
Yang kami bukan tiga sekawan, tapi suami, isteri dan kawan.
Selepas itu, saya ingat semua dah okey.
Saya cakap tiada apa-apa isu antara kita bertiga.
Awak cakap awak tiada masalah dengan dia.
- Betul? - Ya.
Saya cakap saya akan bincang dan jelaskan kepada awak.
Semua ini cuma salah faham,
tapi tiga jam selepas itu,
dia buat hantaran di media sosial
yang dia nak jual Besties Cafe.
- Saya nampak. - Saya terkejut.
- Masalahnya, kami rakan kongsi. - Ya.
Saya tak tahu. Dia tak beritahu.
Apa pun, saya nak dia tahu yang dia tak boleh jual Besties Cafe.
Ia milik bersama.
Awak patut telefon dan tanya Ebraheem,
kalau-kalau dia pun tak puas hati dengan saya.
Kita boleh duduk bertiga.
- Kita kena… - Awak saja telefon dia.
Saya tiada angin.
Saya tak tahu bezakan persahabatan dan perniagaan.
Kalau dia jual Besties, dia jual persahabatan kami.
Terjemahan sari kata oleh Saffura